A historia d'os francos en os sieglo VI e VII ye marcata por a rivalidat entre Neustria y Austrasia, y os mayordombres de palacio van prenendo o poder, de traza que a rivalidat entre mayordombres (que representan l'aritocracia terratenient y militar) marca a politica més que a rivalidat entre reis. Baixo o reinato de Dagoberto (629-639) Neustria ye o reino franco més important. En o sieglo VIII predomina Austrasia, dirichita por os mayordombres de palacio Pepín de Heristal, Carlos Martel y Pepín lo Petit, que deposa a lo zaguer rei merovinchio y funda a dinastía Carolinchia. Carles Magno ye nombrato emperador en l'anyo 800. Con Carles Magno o Imperio plega a la suya maxima extensión. En l'anyo 843 por o tractato de Verdún o imperio queda dividito, y se creya o Reino de Francia Occidental con centro politico en Neustria, y que tendrá una existencia independient d'o resto d'o Imperio.